  Туспуктэм: София Хохрякова Анжелика Тихонова корреспондент Удмуртиын 519,2 гектар гурт возёс музъемъёс Сосновскийлэн борщевикеныз басьтэмын. Со сярысь Россельхознадзорлэн Киров улосвылъя, Удмуртияя но Пермь шаеръя управлениезлэн пресс-службаез ивортӥз. Тужгес трос музъемъёсын борщевик Балезино ёросын вӧлмемын (428 гектарын). Ува ёросын будос 69,8 гектарез басьтэ. Дэбес ёросын – 18,4 гектарез, Вотка ёросын – 3 гектарез. Управление музъемъёслэн кузёоссылы алонъёс ялӥз. Пусъём, гурт возёс музъемъёс вылысь Сосновскийлэсь борщевиксэ быдтон понна кузёосыз яке арендаторъёсын кылкуто, гурт музъемъёс понна – интыысь кивалтэт, сюрес урдсысь музъемъёс понна – транспортъя но сюрес возёсъя министерство, нюлэс фондлэн музъемъёсыз понна – инкуазь узырлыкъя министерство, электроезъёс улысь но чагыр эстӥськон гумыос ортчон котырысь музъемъёс понна – энергетикая министерство. Нош нимаз юртъерын улӥсьёс ас музъемъёсысьтызы асьсэос утялтыны кулэ.  Тодэ вайытом, Алнаш ёросын туэ 27 гектарлэсь трос музъем вылысь борщевикез быдтыны малпало. Тегъёс: Удмуртия инкуазь будосъёс гуртвозёс  